**แบบเสนอแผนงาน/โครงการ/กิจกรรม กองทุนหลักประกันสุขภาพ..........................................................**

เรื่อง ขอเสนอแผนงาน โครงการพัฒนาระบบบริหารจัดการกองทุนหลักประกันสุขภาพ

 กิจกรรม ประชาคมสุขภาพกองทุนหลักประกันสุขภาพตำบลท่ากำชำ ประจำปี 2561

เรียน ประธานกรรมการกองทุนหลักประกันสุขภาพ องค์การบริหารส่วนตำบลท่ากำชำ

 ด้วย หน่วยงาน/องค์กร/กลุ่มคน (ระบุชื่อ) กองทุนหลักประกันสุขภาพ องค์การบริหารส่วนตำบลท่ากำชำ มีความประสงค์จะจัดทำแผนงาน/โครงการ/กิจกรรม เพื่อสร้างความเข้มแข็งให้กับชุมชน ในการพึ่งพาตนเองด้านสุขภาพ ส่งเสริมให้องค์กร ชุมชน มีศักยภาพในการพัฒนาระบบสุขภาพ และเพื่อให้ชุมชนจัดทำแผนสุขภาพหรือแผนที่ยุทธศาสตร์ปีงบประมาณ 2561 โดยขอรับการสนับสนุนงบประมาณจากกองทุนหลักประกันสุขภาพ องค์การบริหารส่วน ตำบลท่ากำชำ เป็นเงิน 12,000 บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ 1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)**

**หลักการและเหตุผล**

 การมีส่วนร่วมของประชาชนมีความสำคัญต่อการพัฒนาชุมชนเป็นอย่างยิ่ง เพราะการพัฒนาจะได้รับความร่วมมือจากผู้เกี่ยวข้อง และกระบวนการดำเนินงานจะทำให้เกิดการเรียนรู้ร่วมกัน ความสำเร็จจะยั่งยืนกว่าการพัฒนาโดยภาครัฐเพียงอย่างเดียว จากแนวคิดการพัฒนาสุขภาพแห่งชาติฉบับที่ ๑๐ ของกระทรวงสาธารณสุข ที่ประกอบด้วยประเด็นยุทธศาสตร์หลักในการสร้างวัฒนธรรมสุขภาพพอเพียง เพื่อสังคมแห่งสุขภาวะ โดยการเสริมสร้างระบบสุขภาพชุมชนให้เข้มแข็งอย่างพอเพียง พึ่งตนเองและพึ่งพากันได้อย่างเกื้อกูล เพื่อให้เกิดสังคมอยู่เย็นเป็นสุข และคณะกรรมการหลักประกันสุขภาพแห่งชาติ ได้กำหนดกรอบเวลาขั้นตอนการดำเนินงานและเกณฑ์การคัดเลือกพื้นที่ดำเนินการปี 2553 เพื่อให้องค์การบริหารส่วนตำบลที่เข้าร่วมกองทุนหลักประกันสุขภาพในระดับท้องถิ่นหรือพื้นที่เดิม ต้องปฏิบัติตามหลักเกณฑ์การต่ออายุกองทุนหลักประกันสุขภาพเดิม ดังนี้

๑. มีการบันทึกข้อมูล ส่งรายงานประจำปีและรายงานการเงิน

๒. พร้อมสมทบเงินและแต่งตั้งคณะกรรมการกองทุนหลักประกันสุขภาพในระดับท้องถิ่นหรือพื้นที่ตามหลักเกณฑ์ใหม่ ภายใต้เดือนตุลาคม

๓. มีแผนสุขภาพหรือแผนที่ยุทธศาสตร์ของกองทุนหลักประกันสุขภาพในระดับท้องถิ่นหรือพื้นที่ประชาชนในพื้นที่ที่มีส่วนร่วมต่อเนื่องทุกปี

๔. ประธานกรรมการ เจ้าหน้าที่สาธารณสุขและเลขานุการผ่านการอบรมเพิ่มศักยภาพการบริหารกองทุนฯ

จากนโยบายของกระทรวงสาธารณสุขที่เป็นเข็มพัฒนางานสาธารณสุขมูลฐาน จากรูปแบบที่เน้นการให้บริการ ไปเน้นที่การพัฒนาเพื่อให้ชุมชนยืนได้ด้วยตัวเอง อันหมายถึง การสร้างสุขภาพโดยประชาชนแทนการซ่อมสุขภาพด้วยบริการ ส่งเสริมให้หน่วยงานทุกระดับใช้แผนที่ยุทธศาสตร์ที่สามารถสนับสนุนการดำเนินงานพัฒนาสุขภาพของประชาชนในระดับท้องถิ่นหรือชุมชนได้ตามความเหมาะสม ส่งเสริมสนับสนุนการพัฒนาความสามารถของท้องถิ่น ชุมชน และกองทุนหลักประกันสุขภาพระดับท้องถิ่นหรือพื้นที่ให้ความสามารถดำเนินการจัดการระบบสุขภาพได้ด้วยการสร้างกระบวนการจัดการสุขภาพและเพิ่มทักษะการใช้แผนที่ยุทธศาสตร์เป็นเครื่องมือบริหารการเปลี่ยนแปลงส่งเสริมการสร้างและบริหารจัดการนวัตกรรมในทุกระดับหลากหลายรูปแบบที่ส่งผลให้ชุมชนเข้มแข็ง และพึ่งพาตนเองได้ ดังนั้น คณะกรรมการกองทุนหลักประกันสุขภาพตำบลท่ากำชำ จึงได้จัดทำโครงการประชาคมสุขภาพกองทุนหลักประกันสุขภาพตำบลท่ากำชำ เพื่อเป็นการค้นหาปัญหาและความต้องการของประชาชนในชุมชนโดยประชาชนและเพื่อประชาชนเอง...

**1. วัตถุประสงค์**

1. เพื่อสร้างความเข้มแข็งให้กับชุมชน ในการพึ่งพาตนเองด้านสุขภาพ
2. เพื่อส่งเสริมให้องค์กร ชุมชน มีศักยภาพในการพัฒนาระบบสุขภาพ
3. เพื่อให้ชุมชนจัดทำแผนสุขภาพหรือแผนที่ยุทธศาสตร์

**เป้าหมาย** ทุกชุมชนในเขตองค์การบริหารส่วนตำบลท่ากำชำ สามารถค้นหาปัญหาและจัดทำโครงการ ด้านสาธารณสุขได้

กลุ่มเป้าหมาย

1. จำนวน 7 หมู่บ้าน รวมทั้งหมด 84 คน
2. กลุ่มเป้าหมายของแต่ละหมู่บ้าน ทั้ง 7 หมู่บ้าน ประกอบด้วย

- กำนัน / ผู้ใหญ่บ้าน / กรรมการหมู่บ้าน จำนวน 15 คน

- สมาชิกสภา อบต. / อาสาสมัครสาธารณสุข จำนวน ๒๘ คน

- ผู้นำศาสนา / กรรมการชุมชน จำนวน ๑๔ คน

- ผู้สูงอายุ จำนวน ๗ คน

- ประชาชนทั่วไป / ผู้พิการ จำนวน ๑๔ คน

- เยาวชน จำนวน ๗ คน

**2. วิธีดำเนินการ**

ขั้นเตรียมการ

๑. จัดทำโครงการเสนอเพื่ออนุมัติโครงการ

๒. ประสานงานกับผู้เกี่ยวข้องและหน่วยงานต่าง ๆ

๓. การเตรียมเจ้าหน้าที่ผู้รับผิดชอบโครงการและผู้ร่วมโครงการ วิทยากร โดยการประชุมทำความพร้อม ทำความเข้าใจ กำหนดแนวทาง และรูปแบบการดำเนินงาน

ขั้นดำเนินงาน

๑. จัดทำเวทีประชาคม กองทุนหลักประกันสุขภาพระดับท้องถิ่น เพื่อค้นหาปัญหาและความต้องการของประชาชนในพื้นที่ ซึ่งเกี่ยวข้องกับเรื่องสุขภาพ โดยให้ประชาชนเสนอความคิดเห็นของชุมชน

๒. นำกระบวนการแผนที่ทางเดินยุทธศาสตร์มาใช้ในการวิเคราะห์ปัญหาและความต้องการของชุมชน

๓. ชุมชนจัดทำโครงการแก้ไขปัญหาด้านสาธารณสุขในพื้นที่ เพื่อขอรับการสนับสนุนงบประมาณจากกองทุนหลักประกันสุขภาพตำบลท่ากำชำ

ขั้นการประเมิน

๑. ผู้เข้าร่วมกิจกรรม สามารถจัดทำโครงการแก้ไขปัญหาในพื้นที่ได้

๒. รายงานผลการดำเนินงานต่อคณะกรรมการกองทุนหลักประกันสุขภาพตำบลท่ากำชำ

**3. ระยะเวลาดำเนินการ** วันที่ 8 สิงหาคม 2561

**4. สถานที่ดำเนินการ**  ณ องค์การบริหารส่วนตำบลท่ากำชำ อำเภอหนองจิก จังหวัดปัตตานี

**5. งบการดำเนินงานโครงการ**

|  |  |  |
| --- | --- | --- |
| **วันที่** | **ชื่อกิจกรรม** | **งบดำเนินกิจกรรม (บาท)** |
| 1 ตุลาคม – 30 กันยายน 2561 | ประชุมคณะกรรมการกองทุน และอนุกรรมการ | 31,600 บาท |
| 1 ตุลาคม – 30 กันยายน 2561 | ประชาคมสุขภาพกองทุนหลักประกันสุขภาพ | 12,000 บาท |
| 1 ตุลาคม – 30 กันยายน 2561 | จัดซื้อวัสดุครุภัณฑ์ เพื่อการดำเนินงานกองทุน | 9,795 บาท |
| 1 ตุลาคม – 30 กันยายน 2561 | งบดำเนินงานอื่น ๆ | 6,605 บาท |

งบดำเนินกิจกรรม

 ใช้งบประมาณจากกองทุนหลักประกันสุขภาพตำบลท่ากำชำ เป็นเงิน ๑๒,๐๐๐ – บาท (หนึ่งหมื่นสองพันบาทถ้วน) เพื่อเป็นค่าใช้จ่ายในการดำเนินกิจกรรมดังนี้

 ๑. ค่าอาหารว่างพร้อมเครื่องดื่ม ( ๒๕ บาท ๒ มื้อ จำนวน ๘๔ คน ) เป็นเงิน ๔,๒๐๐ บาท

 ๒. ค่าอาหารกลางวัน (๕๐ บาท ๑ มื้อ จำนวน ๘๔ คน ) เป็นเงิน ๔,๒๐๐ บาท

 3. ค่าป้ายประชาสัมพันธ์ เป็นเงิน ๑,๐๐๐ บาท

 4. ค่าวัสดุอุปกรณ์ที่ใช้ในการดำเนินกิจกรรมตามโครงการ เป็นเงิน 2,6๐๐ บาท

|  |  |
| --- | --- |
|  - กระดาษ A4 จำนวน 1 ลัง  - ปากกาเคมี 15 บาท × 20 ด้าม  - ปากกาลูกลื่น 2 โหล × 250 บาท  - กระดาษบรู๊ฟ 30 แผ่น × 5 บาท - สมุดปกอ่อน 150 บาท × 7 โหล  - น้ำยาลบคำผิด 2 แท่ง × 25 บาท  | เป็นเงิน 55๐ บาทเป็นเงิน 3๐๐ บาทเป็นเงิน 5๐๐ บาทเป็นเงิน 15๐ บาทเป็นเงิน 1,05๐ บาทเป็นเงิน 5๐ บาท |

**รวมงบประมาณทั้งสิ้น เป็นเงิน ๑๒,๐๐๐ บาท**

**(หนึ่งหมื่นสองพันบาทถ้วน)**

 หมายเหตุ : รายละเอียดค่าใช้จ่ายสามารถถั่วเฉลี่ยได้ทุกรายการ

 การประเมินผล

๑. ประเมินการมีส่วนร่วมในการจัดทำแผนพัฒนาสุขภาพของตำบลท่ากำชำ

 ๒. การจัดทำแผนงาน/โครงการรองรับงบประมาณกองทุนสุขภาพตำบลท่ากำชำ ที่สอดคล้องกับแผนที่ยุทธศาสตร์พัฒนาสุขภาพในพื้นที่

**6. ประโยชน์ที่คาดว่าจะได้รับ**

๑. กองทุนหลักประกันสุขภาพตำบลท่ากำชำ มีและใช้แผนที่ยุทธศาสตร์เป็นเครื่องมือในการดำเนินงาน

 ๒. เครือข่ายสุขภาพภาคประชาชนมีความเข้มแข็งในการจัดการสุขภาพ

 ๓. มีโครงการของชุมชน โดยชุมชน เพื่อชุมชน